text: Vinteren har været hård ved vejene
  09 marts 2012 kl. 11.29
  Kolding Kommune er gået igang med at lappe vejene. Vinteren har været hård ved dem.
  Huller i vejen er et typisk vinterfænomen.
  Hullerne opstår, hvis der trænger vand ned i vejbelægningen.
  Når vandet fryser til is, kan den overliggende asfalt knækkes og efterlade et hul, som langsomt kan vokse sig større.
  Kolding kommune er nu gået igang med at lappe hullerne.
  - Der er blevet indsat et asfalthold, som gennemgår alle veje og cykelstier i kommunen og lapper dem, siger afdelingsleder for Driftsafdelingen i Kolding Kommune, Troels Kragh.
  Troels Kragh håber, at trafikanterne vil udvise forståelse og hensyn i forbindelse med arbejdet.
  